[ لمعة شعر ]
مسائكم ورد اخر الليل بنوتاتي ومداماتي الطرفونات،،
حبيبات قلبي بوست مهم للناس الي تعاني من القشره والفطريات ف فروة الشعر،،
- اليوم ح نتكلم عن فوائد الخل للشعر وب الاخص يكون خل التفاح او الثوم طبعاً قبل مانبدآ ف الفوائد بنقوللكم انه عن تجربتي الشخصيه لخل التفاح اابداااااع لتخلص من القشره وتخفيف التساقط،،
- بالنسبه لفوائد الخل للشعر يمنع التساقط للشعر يعني كآنه قابض طبيعي لمسام الشعر المفتوحه الي يسبب تساقط ويعالج قشرة الشعر وفطريات خاصةً الي عندهم روائح ف الشعر بسبب القشره والفطريات ويعطي لمعه حلوه للشعر يعني تقدرو تقولوا خل التفاح مضاد حيوي للشعر وكان يستخدم من الازل لان فيه كدا فيتامين ومعادن مفيده زي البوتاسيوم والكاليسوم والكلور والكبريت يعني يعالج الشعر مع الاستمرار ع استخدامه100%؛؛
- طريقة استخدامه سهله وبسيطه هو تاخدو قردل او مالقي ميه تحطي فيه قطرات خل مع ميه وتمصمصي شعرك بيه اخر شي يعني تغسلي شعرك بالشامبو بعدها اغسلي بخل التفاح خليه 5دقايق ع شعرك وبعدين اغسلي شعرك بالميه فقط؛؛
- بالنسبه للشعر الدهني والي فيه قشره تقدرو تستخدمو 3مرات ف الاسبوع،،
- اما بالنسبه للشعر الجاف يستخدم مره واحده ف الاسبوع ولو فيه قشره مرتين ف الاسبوع،،
- مع استخدام الخل تحسي شعرك ح يجف لان هذا طبيعي هو قابض ف ينشف الشعر لان يصكر المسام ويمنع التساقط ويعالج فروة الراس فلهذا استعملوا بلسم للشعر فقط ع الاطراف انا ننصحكم ب بلسم للشعر التالف والجاف من ماركة فيشي لونه ابيض وذهبي رهيب وهو معالج تقدرو تستخدمو ع كامل الشعر هو الوحيد مافيش مشكله لان معالج ومن ماركة طبيه؛؛
- ملاحظه انه ينظف فروة الشعر يخليها تلمع فلهذا بعد ما تستخدمو اي ماسك لشعرك سواء زيت او زبده وكانت ريحته قويه وما قدرتي تغسليه خودو قطرات ف الميه من خل التفاح ومصمصي شعرك ح تشوف كيف كل الروائح تتحول وتتلاشي تماماً؛؛
- انا بنقوللكم ع خلطه كنت اندير فيها هي :
خل التفاح+زيت اكليل الجبل متوفر ف كل العطريات نخلط فيهم بالتساوي ع حسب طول شعري وكنت نستخدم فيه مرتين ف الاسبوع رررروووعه للتساقط وللتطويل الشعر والقشره يقضي عليها تماماً؛؛
وبس برنسيساتي دومتم متآلقات اااوهبكم امووواه..